Diari Oficial de la Generalitat Valenciana


Sumari del DOGV 7012, del 26-04-2013 (2013/3944)

ACORD de 28 de març de 2013, del Consell d'Administració de l'Entitat Pública de Sanejament d'Aigües Residuals de la Comunitat Valenciana, pel qual es delega en el gerent la facultat continguda en l'article 25 del Decret 170/1992, de 16 d'octubre, del Consell, pel qual s'aprova l'estatut de l'EPSAR.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7012

Data del DOGV
:   26-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3944


Data del document
:   28-03-2013

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Acord

ACORD de 28 de març de 2013, del Consell d'Administració de l'Entitat Pública de Sanejament d'Aigües Residuals de la Comunitat Valenciana, pel qual es delega en el gerent la facultat continguda en l'article 25 del Decret 170/1992, de 16 d'octubre, del Consell, pel qual s'aprova l'estatut de l'EPSAR. [2013/3944]  
El Consell d'Administració de l'Entitat Pública de Sanejament d'Aigües Residuals de la Comunitat Valenciana (EPSAR), en sessió celebrada el 28 de març de 2013, va prendre, entre altres, l'acord de delegar en el seu el gerent de l'EPSAR l'exercici de la facultat continguda en l'article 25 del Decret 170/1992, de 16 d'octubre, del Consell, pel qual s'aprova l'estatut de l'EPSAR, que disposa: «El Consell d'Administració, sense necessitat d'expressa declaració de desafectació del servici, podrà acordar el desmantellament i, si és el cas, alienació del material inservible de les seues declaracions».  
El que es fa públic en compliment i a l'efecte del que disposa l'article 13.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
«7. Delegació en el gerent de la facultat continguda en l'article 25 del decret 170/1992 de 16 d'octubre, del Consell, pel qual s'aprova l'estatut de l'Entitat de Sanejament d'Aigües.  
La baixa d'elements de l'immobilitzat és una facultat atorgada al Consell d'Administració per l'article 25 del Decret 170/1992, de 16 d'octubre, del Consell, pel qual s'aprova l'estatut de l'EPSAR.  
  
La baixa d'elements de l'immobilitzat es referix a elements totalment amortitzats i que han deixat de ser utilitzats per l'Entitat.  
L'article 8.16 de l'esmentat Decret 170/1992, de 16 d'octubre, en la seua redacció donada pel Decret 9/2012, d'1 de juny, del Consell, pel qual es modifica l'anterior, faculta el Consell d'Administració per a "delegar en el president, vicepresident o gerent l'exercici d'aquelles de les seues atribucions que considere convenients".  
A fi de dotar de major agilitat la tramitació dels procediments propis de l'Entitat de Sanejament d'Aigües Residuals de la Comunitat Valenciana, s'entén oportú procedir a la delegació d'esta competència en el gerent de l'Entitat de Sanejament d'Aigües.  
  
Vist l'anterior, el Consell d'Administració per unanimitat acorda:  
  
"1. Delegar en el Gerent de l'Entitat de Sanejament d'Aigües l'exercici de la facultat continguda en l'article 25 del Decret 170/1992, de 16 d'octubre, del Consell, pel qual s'aprova l'estatut de l'EPSAR, que disposa: 'El Consell d'Administració, sense necessitat expressa declaració de desafectació del servici, podrà acordar el desmantellament i, si és el cas, l'alienació del material inservible de les seues instal·lacions'.  
  
2. La present delegació s'entén sense perjuí de la facultat del Consell d'Administració d'avocar per a si el coneixement o la resolució d'aquells assumptes que considere convenient, podent així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
3. Els acords adoptats fent ús de la present delegació hauran d'indicar expressament esta circumstància, considerant-se dictats per l'òrgan delegatori, segons establix l'article 13.4 de l'esmentada Llei 30/1992, modificada per la Llei 4/1999, de 13 de gener.  
4. Publicar el present acord de delegació, disposant que tindrà efectes a partir de l'endemà de la seua publicació en el Diari Oficial de la Comunitat Valenciana"».  
  
València, 15 d'abril de 2013.- La secretària del Consell d'Administració: Patricia Stuyck Pons.